wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு108

## Train-the-Trainer 2017: Invitation to participate

::*Sorry for writing in English, please translate this message to your language, if possible*  
Hello,  
It gives us great pleasure to inform that the Train-the-Trainer (TTT) 2017 programme organised by CIS-A2K is going to be held from 20-22 February 2017.  
**What is TTT?**  
Train the Trainer or TTT is a residential training program. The program attempts to groom leadership skills among the Indian Wikimedia community members. Earlier TTT have been conducted in 2013, 2015 and 2016.  
**Who should join?**  
- Any active Wikimedian contributing to any Indic language Wikimedia project is eligible to apply.
- An editor must have 500+ edits.
- Anyone who have already participated in an earlier iteration of TTT, can not apply.  
Please see more about this program and apply to participate or encourage the deserving candidates from your community to do so: **CIS-A2K/Events/Train the Trainer Program/2017**  
If you have any question, please let us know.  
Regards. Tito Dutta (CIS-A2K) <small>sent using MediaWiki message delivery (பேச்சு) 05:35, 18 சனவரி 2017 (UTC)</small>
# விக்கிப்பீடியா:ஆலமரத்தடி/தொகுப்பு108

## MediaWiki Training 2017: Invitation to participate

Hello,  
We are glad to inform that MediaWiki Training or MWT 2017 is going to be conducted between 24-26 February 2017 at Bangalore.  
MWT is a residential training workshop that attempts to groom technical leadership skills among the Indian Wikimedia community members. We invite active Indian Wikimedia community members to participate in this workshop.  
**Please find details about this event here**.  
Let us know if you have any question.  
Regards. -- Tito Dutta (CIS-A2K) <small>sent using MediaWiki message delivery (பேச்சு) 03:25, 21 சனவரி 2017 (UTC)</small>  
:மேற்படி மீடியாவிக்கி பயிற்சியில் நானும் பங்குபற்ற தெரிவுசெய்யப்பட்டுள்ளேன்.--சஞ்சீவி சிவகுமார் (பேச்சு) 08:00, 31 சனவரி 2017 (UTC)
# விக்கிப்பீடியா:ஆலமரத்தடி/தொகுப்பு108

## டிபிபீடியா ஊடாகப் பெரியாரை அறிவோம் - பயிற்சி

- டிபிபீடியா ஊடாகப் பெரியாரை அறிவோம்  
டிபிபீடியா(dbpedia.org) என்பது விக்கிப்பீடியாவில் இருந்து தகவல்களை கணினிகள் புரிந்துகொள்ளக் கூடியவாறு பிரித்தெடுத்துப் பகிரும் ஓர் இணைப்புத் தரவுத் தளம் (Linked Database) ஆகும். அதில் இருந்து எசுபார்க்கிள் வினவல்களைக் பயன்படுத்தி எப்படித் துல்லியமான தரவுகளைப் பெறலாம் என்பதை இந்த அறிமுகப் பயிற்சி தமிழில் விளக்குகிறது. --Natkeeran (பேச்சு) 17:01, 25 சனவரி 2017 (UTC)
# விக்கிப்பீடியா:ஆலமரத்தடி/தொகுப்பு108

## நுட்பவியல் கலைச்சொற்கள்

- 2D - இருதிரட்சி
- 3D - முத்திரட்சி
- Battery - மின்கலம்
- Bluetooth - ஊடலை
- Broadband - ஆலலை
- CCTV - மறைகாணி
- Charger - மின்னூக்கி
- Cyber - மின்வெளி
- Digital - எண்மின்
- Facebook - முகநூல்
- GPS - தடங்காட்டி
- Hard disk - வன்தட்டு
- Hotspot - பகிரலை
- Inkjet - மைவீச்சு
- Instagram - படவரி
- LED - ஒளிர்விமுனை
- Laser - சீரொளி
- Meme - போன்மி
- Messanger - பற்றியம்
- OCR - எழுத்துணரி
- Offline - முடக்கலை
- Online - இயங்கலை
- Print Screen - திரைப்பிடிப்பு
- Printer - அச்சுப்பொறி
- Projector - ஒளிவீச்சி
- Router - திசைவி
- Scanner - வருடி
- Selfie - தம்படம்
- Sim Card - செறிவட்டை
- Skype - காயலை
- Smartphone - திறன்பேசி
- Telegram - தொலைவரி
- Thumbdrive - விரலி
- Thumbnail - சிறுபடம்
- Twitter - கீச்சகம்
- WeChat - அளாவி
- WhatsApp - புலனம்
- WiFi - அருகலை
- Youtube - வலையொளி
:Reference மலேசியாவில் நடத்தப் பெற்ற தனித்தமிழியக்க மாநாட்டில் வெளியிடப்பட்ட நுட்பவியல் கலைச்சொற்கள்--Ant<font color="red">a</font>n<font color="red"><big>**O**</big></font> 08:54, 26 சனவரி 2017 (UTC)
::சொற்களை வாசிக்கும் போதே முகத்தில் ஓர் புதுவித உணர்ச்சி!--ஸ்ரீஹீரன் (பேச்சு) 10:38, 26 சனவரி 2017 (UTC)  
பகிர்விற்கு நன்றி --Natkeeran (பேச்சு) 15:18, 26 சனவரி 2017 (UTC)
:--நந்தகுமார் (பேச்சு) 07:17, 27 பெப்ரவரி 2017 (UTC)
# விக்கிப்பீடியா:ஆலமரத்தடி/தொகுப்பு108

## விக்கித்திட்டம்

தமிழ் விக்கிப்பீடியாவின் 15 ஆம் ஆண்டு நிறைவை நோக்கி நகரும் போது, விக்கிப்பீடியாவானது பல்வேறு வழிகளிலும் மேம்படுவதற்கான, ஓர் திட்டத்தின் முதலாம் கட்டத்தை நடாத்துவதற்கான நிதி கொர்ரிக்கை செய்யப்பட்டுள்ளது. இந்நிதிக்கோரிக்கை மற்றும் திட்டம் தொடர்பான தகவல்களை மேலும் அறிய, இத்திட்டத்தை நீங்கள் ஆதரிப்பின், அல்லது திட்டத்தில் பங்குபற்ற விரும்பின் **இங்கு** ஆங்கிலத்தில் Endorse என உள்ள பொத்தானை அழுத்தி ஆங்கிலத்தில் உங்கள் கருத்துகளைப் பதிவிடலாம்.--ஸ்ரீஹீரன் (பேச்சு) 12:14, 26 சனவரி 2017 (UTC)
# விக்கிப்பீடியா:ஆலமரத்தடி/தொகுப்பு108

## நாளை இரு நாள் சென்னையில் - கோவில் கட்டுரைகள் பதிவேற்ற தொடர் தொகுப்பு நிகழ்ச்சி

தமிழகக் கோவில்கள் தொடர்பான கட்டுரைகளை தானியக்கமாகப் பதிவேற்றும் திட்டத்தின் ஒரு பகுதியாக, நாளை 
இரு நாட்களும்
 சென்னையில் தொடர் தொகுப்பு நிகழ்ச்சி நடைபெறுகிறது. சென்னை, அருகில் உள்ள பகுதிகளில் உள்ள விக்கிப்பீடியர்கள் கலந்து கொள்ள வேண்டுகிறேன்.  
இடம்: காலை 10 மணி, சென்னை தொழில் நுட்ப நிறுவனம், குன்றத்தூர். ( கூகுள் வரைபட வழி )  
முகவரி: சாரதி நகர், குன்றத்தூர், மாநில நெடுஞ்சாலை 113, சென்னை 600069.  
பங்கேற்பாளர்களை அழைத்துச் செல்ல என்று காலை 9 மணிக்குக் குன்றத்தூர் பேருந்து நிலையத்தில் கல்லூரிப் பேருந்து காத்திருக்கும். பம்மல் பேருந்து நிலையத்தில் இருந்தும் பல அரசுப் பேருந்துகள் கல்லூரி வழியாகச் செல்லும்.  
நேரம், நாள் : 18, 
19/
 02/2017  
தொடர்புக்கு: இரவி (9943168304, 9986993336)  
--இரவி (பேச்சு) 02:43, 17 பெப்ரவரி 2017 (UTC)
:சிறப்பாக நடைபெற வாழ்த்துகள்.--சகோதரன் ஜெகதீஸ்வரன் (பேச்சு) 05:52, 17 பெப்ரவரி 2017 (UTC)
கலந்துகொள்ள இயலவில்லை.இந்நிகழ்ச்சி சிறப்புற வாழ்த்துகள்.உலோ.செந்தமிழ்க்கோதை (பேச்சு) 10:40, 18 பெப்ரவரி 2017 (UTC)  
இன்றைய நிகழ்வில் நான், பரிதி, சண்முகம், நீச்சல்காரன், அருண்குமார் கலந்து கொண்டு கோவில்கள் தொடர்பான தானியக்கக் கட்டுரைகளில் செய்ய வேண்டிய மாற்றம் குறித்து உரையாடினோம். உள்ளூர் நிலவரம் காரணமாக, நாளை பொதுவில் நடக்க இருந்து நிகழ்ச்சியை இரத்து செய்துள்ளோம். இயன்றால் தமிழ் இணையக் கல்விக்கழகத்தில் தமிழ் விக்கிப்பீடியர் மட்டும் கூடி உரையாடித் தொடர்வோம். நாளை வர விரும்புவோர் என் தொடர்பு எண்ணுக்கு அழைத்து உறுதி செய்து கொண்டு வரவும். நாளை முதல் சோதனைப் பதிவேற்றங்கள் தொடங்கும். இங்குள்ள ஆயிரக்கணக்கான கட்டுரைகளில் சிலவற்றை எடுத்துப் பார்த்து தேவையான மாற்றங்களைப் பரிந்துரையுங்கள். --இரவி (பேச்சு) 15:28, 18 பெப்ரவரி 2017 (UTC)  
:இன்றைய நிகழ்வில் நான், பரிதி, சண்முகம், நீச்சல்காரன், அருண்குமார் மற்றும் சீனிவாசன் கலந்து கொண்டோம். அடையாளம் கண்ட பல மேம்பாடுகளை நீச்சல்காரன் செயற்படுத்தி சில மாதிக் கட்டுரைகளைப் பதிவேற்றியுள்ளார். இன்னும் சில மேம்பாடுகளுடன் ஓரிரு நாளில் படிப்படியாக கட்டுரைப் பதிவேற்றம் தொடங்கும். அதற்கு முன் கோவில் எதிர் கோயில் உரையாடலுக்கு இணக்க முடிவு காண்பது நன்று. , எஞ்சியுள்ள மேம்பாடுகளைச் செயற்படுத்திய பிறகு இறுதியாக சில மாதிரிக் கட்டுரைகளை ஏற்றி இங்கு அறிவிப்பு இட வேண்டுகிறேன். அதற்கடுத்து கட்டுரைப் பெயர்வெளியில் கட்டுரைகளை ஏற்றும் முன் 24 மணி நேர முன்னறிவிப்பு தர வேண்டுகிறேன். இது மற்ற பயனர்கள் புதிய கட்டுரைகளைக் கவனித்து மேம்பாடுகளைப் பரிந்துரைக்க உதவும். முதல் மூன்று நாட்கள் 100, 500, 1000 என்று படிப்படியாக கட்டுரைகளைப் பதிவேற்றக் கேட்டுக் கொள்கிறேன். அதன் பிறகு 99,500 எண்ணிக்கையை எட்டும் வரை பதிவேற்றி, 1,00,000 கட்டுரை எண்ணிக்கையைப் பயனர்கள் எட்ட இடைவெளி தரலாம். நன்றி. --இரவி (பேச்சு) 17:34, 19 பெப்ரவரி 2017 (UTC)
::அன்று விவாதித்த திருத்தங்கள் https://etherpad.wikimedia.org/p/tntemples அனைத்தும் மேம்படுத்தப்பட்டுள்ளன. மாதிரிக் கட்டுரைகள் :  
:::சோதனை ஓட்டம் தொடங்கியமைக்கு மிக்க நன்றி. [[பகுப்பு பேச்சு:சரி பார்க்க வேண்டிய தானியக்கக் கோயில் கட்டுரைகள் பக்கத்தில் சில மாற்றங்களைக் குறித்துள்ளேன்.--இரவி (பேச்சு) 11:12, 6 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு108

## கோவில் எதிர் கோயில் - உடனடி முடிவெடுக்க வேண்டுகோள்

கோவில் எதிர் கோயில் - உடனடி முடிவெடுக்க வேண்டுகோள். பார்க்க - பேச்சு:கோயில்#எது மிகச் சரியானது?--இரவி (பேச்சு) 15:38, 18 பெப்ரவரி 2017 (UTC)
# விக்கிப்பீடியா:ஆலமரத்தடி/தொகுப்பு108

## அருள்மிகு என்ற சொற் பயன்பாடு - உடனடி முடிவு எடுக்க வேண்டுகோள்

தானியக்கமாகப் பதிவேற உள்ள கோயில்கள் தொடர்பான கட்டுரைகளில் அருள்மிகு என்ற சொற் பயன்பாடு குறித்து உடனடி இணக்க முடிவு எடுக்க வேண்டுகிறேன். நன்றி.--இரவி (பேச்சு) 06:54, 21 பெப்ரவரி 2017 (UTC)
# விக்கிப்பீடியா:ஆலமரத்தடி/தொகுப்பு108

## விக்கித்திட்டம்:15

தமிழ் விக்கிப்பீடியாவின் 15 ஆண்டு நிறைவை நோக்கிய மாபெரும் திட்டம் இதுவாகும். இத்திட்டம் மூலம் 2017 ஆம் ஆண்டில் 2 போட்டிகள் தொடர்பங்களிப்பாளர்களுக்கும், புதுப்பயனர்களுக்குமிடையே நடாத்தப்படவுள்ளது. இப்போட்டிகளின் விதிகள், இலக்குகள், பரிசுத்தொகை பற்றிய உங்களது கருத்துகள் இங்கு எதிர்பார்க்கப்படுகின்றன.  
**இத்திட்டம் தொடர்பாக பேச விக்கிப்பீடியா_பேச்சு:விக்கித்திட்டம்:15 பக்கம் செல்லுங்கள்.** அ்னைத்து உரையாடல்களும் அங்கு நகர்த்தப்பட்டுள்ளது.--குறும்பன் (பேச்சு) 22:25, 3 மார்ச் 2017 (UTC)
# விக்கிப்பீடியா:ஆலமரத்தடி/தொகுப்பு108

## மேலதிக விபரங்கள்

என்ற வார்ப்புருவை இவ்வாறான மேலதிக விபரங்கள் தேவைப்படும் கொள்கை, வழிகாட்டல் பக்கங்களுக்கு இணைக்கலாம். --Ant<font color="red">a</font>n<font color="red"><big>**O**</big></font> 07:20, 26 பெப்ரவரி 2017 (UTC)  
நல்ல யோசனை.--குறும்பன் (பேச்சு) 18:43, 26 பெப்ரவரி 2017 (UTC)
# விக்கிப்பீடியா:ஆலமரத்தடி/தொகுப்பு108

## விக்கிதானுலவி-->விக்கிதானுலாவி

விக்கிப்பீடியா பேச்சு:விக்கிதானுலவி#தலைப்பு சரியா? என்பதில் எண்ணமிடுக --<font>**த<font color = "red">♥</font>உழவன்**</font><sup><big><font> **(உரை)** </font></big></sup> 13:26, 2 மார்ச் 2017 (UTC)
# 

[[:
# குற்றம் 23

***குற்றம் 23 *** என்பது 2017 ஆண்டைய ஒரு தமிழ் குற்றவியல் சாகசத் திரைப்படமாகும். இப்படத்தை அறிவழகன். இயக்கியுள்ளார். இப்படத்தில் அருண் விஜய் மஹிமா நம்பியார் ஆகியோர் முதன்மைப் பாத்திரங்களை ஏற்று நடித்துள்ளனர். மேலும், வம்சி கிருஷ்ணா, அரவிந்த் ஆகாஷ், தம்பி ராமையா ஆகியோரும் நடித்துள்ளனர். இப்படத்தை அருண் விஜய் மற்றும் இந்திர் குமார் ஆகியோர் இணைந்து தயாரித்துள்ளனர். படத்திற்கு விஷால் சந்திரசேகர் இசையமைத்துள்ளார். இப்படம் 2017 மார்ச் 3 அன்று வெளியானது.
# குற்றம் 23

## நடிகர்கள்

- அருண் விஜய் - வெற்றிமாறன் ஐபிஎஸ்
- மஹிமா நம்பியார் -தென்றல்
- தம்பி ராமையா -திருப்பதி
- அரவிந்த் ஆகாஷ்
- வம்சி கிருஷ்ணா -ஜான் மேத்யு
- அமித் பார்கவ் -அரவிந்த்
- அபிநயா -ஸ்ரீ அபிநயா
- கல்யாணி நடராஜன் -துளசி
- சுஜா வருணி - ஜான் மேத்யுவின் மனைவி
- மிஷா கோசல் - ஜெசிகா
- விஜயகுமார் - ஆணையாளர்
# குற்றம் 23

## கதைச் சுருக்கம்

செயற்கைக் கருத்தரிப்புக்குப் பின்னால் நடக்கும் முறைகேடுகளை மையமாகக் கொண்ட குற்றவியல் கதை இது.
பாவ மன்னிப்பு அளிக்கும் பாதிரியார் ஒருவர் மர்மமான முறையில் தேவாலயத்தில் இறக்கிறார். அதே நேரத்தில் பாவமன்னிப்பு கேட்டு அங்கே வரும் ஒரு பெண்ணும் காணாமல் போகிறார். இந்த இரு சம்பவங்களுக்கும் இடையில் தொடர்பு இருக்கிறது என்ற நோக்கில் உதவி ஆணையர் வெற்றிமாறன் (அருண் விஜய்) விசாரணையில் இறங்குகிறார். சம்பவம் நடக்கும்போது தேவாலயத்துக்குச் சென்ற தென்றல் (மஹிமா) முதலான சிலர் கூறும் தகவல்களை வைத்துக்கொண்டு விசாரணையை முன்னெடுக்கிறார். கருவுற்ற பெண்கள் சிலர் அடுத்தடுத்து தற்கொலை செய்துகொள்வது இந்த வழக்கை மேலும் சிக்கலாக்குகிறது. இந்தச் சம்பவங்களுக்குப் பின்னால் இருக்கும் மர்மம் என்ன என்பதுதான் இத்திரைப்படத்தின் மீதிக் கதை.
# அசர்பைசானிய அரங்கு

**அசர்பைசானிய அரங்கு** (*Azerbaijani theatre*, ) என்பது அசர்பைசான் நாட்டு மக்களின் அரங்கு ஆகும்.  
அரங்கு இயக்கக் கூறுகள் அம்மக்களின் பல்வேறு ஆக்க வகைகளான விளையாட்டு, விளையாட்டுப் பாடல்கள், திருமணப் பழக்க வழக்கங்கள், பண்டைய விடுமுறைகள் ஆகியவற்றில் மிளிர்கின்றன. விளையாட்டுகளில் “*கிசுலான்பாக்*” – கண்ணாமூச்சி, “'கோசால்திகாக்*” – போலோ விளையாட்டு ஆகியனவும் விளையாட்டுப் பாடல்களில் “*கெபெனெக்*” – பட்டாம்பூச்சிப் பாடல், “*பானோவிசா*” – ஊதாப் பாடல் ஆகியனவும் திருமணப் பழக்க வழக்கங்களில் “*நிசான்*” – உறுதிப்பாடு, “*துவாக்கல்மா*” – மணமகள் திரைவிலக்கல், “*தோய்*” – திருமணம்) ஆகியனவும் விடுமுறைகளில் “*நோவுரூசு*” – இளவேனில் வருகை, “*கேவ்-சேச்''” – இளவேனில் ஆயத்தப்பாடு ஆகியனவும் அமையும்.
# சக்கர இயக்கம் (சுடுகலன்)

**சக்கர இயக்கம்** (ஆங்கிலம்: wheellock, *வீல்லாக்*) என்பது சுடுகலனை சுடுவதற்கான தீப்பொறியை உண்டாக்கும், ஓர் சக்கரவுராய்வு இயங்குநுட்பம் ஆகும். இதுவே சுடுகலன் தொழில்நுட்பத்தில், திரி இயக்கத்திற்கு அடுத்து வந்த பெரிய மேம்பாடு. மேலும், தன்னிச்சையாக எரியூட்டிக்கொள்ளும் திறனுடைய முதல்சுடுகலனும் இதுவேயாகும். தீப்பொறியை உண்டாக்கும் சுத்தும் எஃகுச் சக்கரத்தால், இது இப்பெயரைப் பெற்றது. 1500-ல் உருவாக்கப்பட்ட இது, திரியியக்கிகளுடன் ஒரே களத்தில் பயன்படுத்தப்பட்டன. இதற்கு பின்னர்,சொடுக்கொலி இயக்கம்(1540-கள்), சொடுக்குஞ்சேவல்(1560-கள்) மற்றும்தீக்கல்லியக்கி(தோராயமாக1600) ஆகிய இயங்குநுட்பங்கள் அடுத்தடுத்து வந்தன.
# சக்கர இயக்கம் (சுடுகலன்)

## வடிவமைப்பு

ஒரு இரும்புப் பைரைட்டுக் (FeS<sub>2</sub>) கட்டியுடன், சுருள்வில்-பூட்டிய ஓர் எஃகு சக்கரம் (சுழன்று) உராயும்போது, ஏற்படும் பலத்த தீப்பொறியானது, கிண்ணியில் இருக்கும் வெடிமருந்தை பற்றவைத்து, தொடுதுளை வாயிலாக சுடுகலனின் குழலுள் இருக்கும் முதன்மை வெடிபொருளை வெடிக்கச்செய்யும். இப்படித்தான் சக்கரயியக்கம் வேலைசெய்கிறது. சுருள்வில்-பூட்டிய கரத்தில் (அல்லது 'கவ்வி') உள்ள பற்றுகுறடில் பைரைட்டு இருக்கும். விசை இழுக்கப்படுகையில், கிண்ணி மூடி திறக்கப்பட்டு, பைரைட்டால் அழுத்தபட்டிருக்கும், சக்கரம் சுற்றப்படும்.  
எஃகுப் பற்சக்கரம், தீப்பொறி கிளப்பும் பொருளுடன் வைத்து சுற்றப்பட்டு, எரிமம் எரிக்கப்படும் இயக்கத்தைக் கொண்ட**வெண்சுருட்டு எரியூட்டி**(சிகரெட்டு பற்றவைக்கும் கருவி) தான், சக்கரயிக்கத்தின் நெருங்கிய நவீன ஒப்புமை ஆகும்.  
ஒரு சக்கரயியக்க சுடுகலனை சட்டென ஆயத்தப்படுத்தி, ஒற்றைக் கையால்கூட சுடலாம், ஆனால் அப்போதிருந்த திரியியக்க சுடுகலன்கள் அவ்வாறு இல்லை. திரியியக்க துப்பாக்கியை சுடுவதற்கு மிகுந்த கவனமும், எரிந்துகொண்டிருக்கும் மந்தகதி திரி<nowiki/>யானது தயார் நிலையிலும், இரு கைகளாலும் இயக்குதல் வேண்டும். அதேசமயம், சக்கர இயங்குநுட்பம் மிகுந்த சிக்கலான அமைப்புடையது, அதனால்தான் அதன் விலையும் சற்றே அதிகமாக இருந்தது.
# சக்கர இயக்கம் (சுடுகலன்)

## வடிவமைப்பு

### "கவ்வி"

கவ்வி (*dog*) என்பது, இயக்கத் தகடிற்கு வெளிப்புறத்தில் சுழல்மையம் கொண்ட ஒரு சுருள்வில்பூட்டிய கரம் ஆகும். ஊசலாடும் இந்த கவ்வியின் (கரம்) முனையில் இருக்கும் பற்றும் குறடில், ஒரு சிறு இரும்புப் பைரைட்டு (FeS<sub>2</sub>) துண்டு வைக்கப்படிருக்கும். கையால் நகர்த்தக்கூடிய கவ்வி ஆனது, இரண்டு வித நிலையில் இருப்பதற்கு சாத்தியம் உள்ளது:
# சக்கர இயக்கம் (சுடுகலன்)

## வடிவமைப்பு

### சக்கரம்

எரியூட்டிக் கிண்ணியின் அடியில் சரியான அளவில் வெட்டப்பட்டிருக்கும் துவாரத்தில் இருந்து, பற்களுடைய (எஃகு) சக்கரத்தின் மேற்பகுதி, துருத்திக்கொண்டு இருக்கும் வகையில் அமைந்திருக்கும். பைரைட்டின் உராய்வை அதிகரிக்க, சக்கரத்தின் மேற்பரப்பில் V-வடிவத்தில் பொளி போடப்பட்டிருக்கும். ஒரு சுழலச்சுடன் சக்கரம் இணைக்கப்பட்டிருக்கும். சுழலச்சின் ஒரு முனை வெளிப்புறமாக துருத்திக்கொண்டு இருக்கும், அதில் திருகுச்சாவியை வைத்து, திருகி இறுக்க முடியும். சுழலச்சின் மறுமுனை இயக்கத் தகட்டில் உள்ள துவாரத்தில் பொருந்தி இருக்கும், இம்முனையில் தான் இயக்கவழங்கி அல்லதுமையப்பிறழ்வட்டு (eccentric) ஆனது,பற்றுவைக்கப் பட்டிருக்கும். குட்டையான, வலுவான சங்கிலியின் (மிதிவண்டியின் சங்கிலிப்போல், மூன்று அல்லது நான்கு இணைப்புகளால் ஆனது) ஒருமுனை இயக்கவழங்கியிலும், மறுமுனையானது பெரிய V-வடிவ முதன்மை சுருள்வில்லின் நீளமான கிளையோடும் பிணைந்திருக்கும்.
# சக்கர இயக்கம் (சுடுகலன்)

## வடிவமைப்பு

### கிண்ணி

(தட்டும் மூடியின்அறிமுகத்திற்கு முன்னால் இருந்த) எல்லா வாய்வழி குண்டேற்ற சுடுகலங்களில் உள்ளதுபோல், கிண்ணி தான் நெருப்பை குழலின் பின்புறத்தில் உள்ள முதன்மை வெடிமருந்திற்கு, சிறிய துளை வாயிலாக கடத்தும். எல்லா சக்கரயியக்கிகளிலும், எரியூட்டும் கிண்ணியானது சரியும்மூடியுடன், இரு நோக்கங்களுக்காக வைக்கப்படும்: முதலாவது, எரியூட்டியை கிண்ணியில் தேக்கி வைப்பது, (இரண்டாவது கீழ்வரும் 'இயக்கம்' பகுதியில் சொல்லப்பட்டுள்ளது). கிண்ணி மூடியானது மையப்பிறழ்வட்டினால் நகர்த்தப்படும் கரத்துடனும் இணைக்கப்பட்டிருக்கும், ஆனால் இதை கையால்கூட திறந்து மூட முடியும்.
# சக்கர இயக்கம் (சுடுகலன்)

## வடிவமைப்பு

### விசை இயங்குமுறை

இயக்கத் தகடின் உட்பக்கமாக பற்றவைக்கப்பட்ட இரண்டு தாங்கிகளுக்கு (brackets) இடையில், "z"-வடிவ பிடிப்பான்இருக்கும். துப்பாக்கியின் விசையுடன், பிடிப்பானின் ஒரு (முன்) கரம் இருக்கும். பிடிப்பானின் மற்றோடு (பின்) கரமானது, இயக்கத் தகடிலுள்ள ஒரு துளை வழியாக, சக்கரத்தின் உட்பக்கத்தின் மேலிருக்கும் முழூடாத துளையில் இருப்பதனால், சக்கரம் சுற்றுவதை தடுக்கும்.
# சக்கர இயக்கம் (சுடுகலன்)

## வடிவமைப்பு

### சுட ஆயத்தப்படுத்துதல்

முதலில், கவ்வி முன்பக்கமாக தள்ளப்பட்டு "தீங்குறாத" நிலையில் வைக்கப்படும், எரியூட்டிக்கிண்ணியும் திறக்கப்படும். வழக்கம்போல் குண்டும், வெடிமருந்தும் சன்னவாய் வழியாக ஏற்றப்பட்ட பிறகு, சுடுநர் அவரது "திருகுச்சாவியை" எடுத்து, சக்கரத்தின் சுழலச்சின் மீது வைத்து, ஒரு சொடுக்கொலி கேட்கும்வரை அதை (முக்கால் அல்லது ஒரு சுழற்சி வரை) திருகுவார், இதனால் சக்கரம் சரியான நிலைக்கு வந்துவிடும், இதன்பின் திருகுச்சாவி எடுக்கப்பட்டுவிடும். என்ன நடக்கிறதென்றால், சக்கரத்தை திருகும்போது; சுழலச்சில் லேசாக சுற்றப்பட்டிருக்கும் சங்கிலியால் முதன்மைச் சுருள்வில் இழுக்கப்படும். மேலே விவரித்ததுபோல், சக்கரத்தின் உட்புறத்தின்மீது உள்ள முழூடாத துளையில் பிணைந்திருக்கும், பிடிப்பானின் ஒரு முனையில் இருந்து எழும் சப்தம் தான், அந்த சொடுக்கொலி. இவ்வாறு சக்கரம் சுழலாதா நிலையில் வைக்கப்படும்.  
பிறகு கிண்ணியில் எரியூட்டித் துகள்கள் இடப்பட்டு, கிண்ணிமூடியால் மூடப்படும். கடைசியாக, பற்றுக்குறடில் இருக்கும் பைரைட்டு கிண்ணிமூடியின்மேல் இருக்கும் வகையில், கவ்வி பின்னால் இழுக்கப்படும். கவ்விச்சுருள்வில்லால், கவ்வி சற்றே அழுத்தப்பட்டிருக்கும்.
# சக்கர இயக்கம் (சுடுகலன்)

## வடிவமைப்பு

### இயக்கம்

சக்கரயியக்க சுடுகலனின் விசையை இழுக்கும்போது, மேலே சொன்னதுபோல் பிடிப்பான் ஒரு சிறு சுழற்சிக்கு உள்ளாகும். (தற்சமயம் வரை, சக்கரத்தை சுற்றவிடாமல் தடுக்கும்)பிடிப்பானின் கரத்தின் முனை விலக்கப்பட்டு, முதன்மைச் சுருள்வில்லின் இழுவிசையால் சக்கரம் திரும்பும்.  
சக்கரத்தை, பிடிப்பான் விடுவித்த அதேசமயத்தில், முதன்மைச் சுருல்வில்லின் நீண்ட கரமானது, அதனுடன் இணைந்திருக்கும் சங்கிலியை இழுக்கும். சங்கிலியின் மறுமுனை, சக்கரச் சுழலச்சில் உள்ள இயக்கவழங்கியோடு பொருந்தி இருக்கும். இதனால் அதிக வேகத்தில் சுற்றும் இயக்கவழங்கி, கிண்ணிமூடிக் கரத்தை (படத்தில் காண்க) தள்ளி, கிண்ணிமூடியை சன்னவாயை நோக்கி சரியச்செய்வதால், (கவ்விச் சுருள்வில்லின் அழுத்தத்தால்) பைரைட்டு, சுற்றும் சக்கரத்தின்மீது விழும்.  
பைரைட்டுடன் வேகமாக சுற்றும் சக்கரத்தால் உண்டாகும் தீப்பொறிகள், கிண்ணியில் இருக்கும் எரியூட்டியை பற்றவைக்கும். இந்த தீயானது தொடுதுளை வாயிலாக, குழலின் பின்பகுதில் இருக்கும் முதன்மை வெடிபொருளுக்கு கடத்தப்பட்டு, துப்பாக்கி வெடிக்கும்.  
சக்கரயியக்கிகளைகுண்டேற்றி, ஆயத்தப்படுத்தி, பின் சுடுவதற்கு, ஒரு நிமிட காலம் பிடித்தது.
# சக்கர இயக்கம் (சுடுகலன்)

## பண்புகள்

சக்கரயியக்கிகளில் எரிந்துகொண்டிருக்கும் மந்தகதி திரி இல்லாததால், (கிடங்குகளிலுள்ள) வெடிமருந்திற்கு அருகில் ஏற்படும் விபத்துகள் தவிர்க்கப்பட்டது. திரியியக்கிகளை விட, மழை அல்லது ஈரமான சூழல்களில் சக்கரயியக்கிகள் கைகொடுத்தன. மழைக்காலங்களில் மந்தகதி திரியை எரியவைப்பது முடியவேமுடியாது, ஆனால் சக்கரயியக்கிகளில் ஏந்த வானிலையிலும் தீப்பொறியை உண்டாக்க இயலும். எரியூட்டிக்கிண்ணியில் மூடியும் பொருத்தப்பட்டிருந்தது. இதனால், முதன்முதலாக ஒரு சுடுகலனை, அணிந்திருக்கும் உடைக்குள் மறைத்து வைத்துக்கொள்ள ஏற்றவாறு இருந்தது. அதிக உற்பத்திச்செலவு மற்றும் சிக்கலான இயக்கமுறை, ஆகியவை சக்கரயியக்கிகளின் பயன்பாட்டிற்கு தடையாக இருந்தது. இந்த இயங்குமுறையை உருவாக்க, நன்கு கைதேர்ந்த துமுக்கிக்கொல்லர் தேவை. மேலும், பலவகையான உதிரிபாகங்கள் மற்றும் சிக்கலான வடிவத்தை கொண்டிருப்பதால், சரியான பராமரிப்பு இல்லையெனில், இது கோளாறு ஆகிவிடும்.  
சக்கரயிகக்கிகள், திரியியக்கிகளுடன் சேர்த்து தான் பயன்படுத்தப்பட்டு வந்தது. பின்னர் இவ்விரண்டிற்கும் மாற்றாக, 17-ஆம் நூற்றாண்டின் முடிவில் தோன்றிய, எளிமையான மற்றும் விலைகுறைவான தீக்கல்லியக்கி பயன்படுத்தப்பட்டது.
# சக்கர இயக்கம் (சுடுகலன்)

## மேலும் பார்க்க

- சுடுகலன்
- தீக்கல்லியக்கி
- கைபீரங்கி
- திரி இயக்கம்
- தட்டும் மூடி
- சொடுக்குஞ்சேவல்
- சொடுக்கொலி இயக்கம்
# மேக சேமிப்பகம்

மேக கணிமை சேமிப்பகம் என்பது தரவு சேமிப்பின் இலத்திரனியல் தரவை தருக்க படலையில் (logical pools) சேமித்துவைத்திருக்கும் ஒரு தரவு சேமிப்பு மாதிரி ஆகும், இங்கு பௌதிக சேமிப்பகம் ஆனது பல்வேறுவழங்கிகள்(Servers) (அத்துடன் பல இடங்கள்) இங்கு வியாபித்திருக்கும். இதன் பௌதீக சூழல் ஒரு தொகுப்பான நிறுவனத்துக்கு உரிமையாயிருப்பதுடன் அதனால் முகாமைத்துவம் செய்யப்படும். மேக சேமிப்பகத்தை வழங்குபவர்கள் தரவுகளை கொண்டிருப்பதற்கும் அதனை நாம் பெறக்கூடியதாக இருப்பதற்கும் பொறுப்பானவர்கள். அத்துடன் பௌதீக சூழல் பாதுகாப்பனதாகவும் தொடர்ச்சியுள்ளதாக இருப்பதற்கும் அவர்களே பொறுப்பு. மக்களும், நிறுவனங்களும் வழங்குனர்களிடமிருந்து பயனர் சேமிப்பு , அமைப்புமுறை,பிரயோக தரவுபோன்றவற்றிற்காக சேமிப்பக கொள்ளளவை வாங்குகின்றனர் அல்லது குத்தகை செய்கின்றனர்.  
மேக சேமிப்பக சேவைகளை இணையாக அமைந்துள்ள மேக கணணி சேவை ஊடாக, ஒரு வலை சேவைசெயலி நிரலாக்க இடைமுகம்(a web service API) அல்லது செயலி நிரலாக்க இடைமுகத்தை பயன்படுத்திய பயன்பாடுகள் (Applications), ஒருமேகம் சேமிப்பு நுழைவாயில்அல்லதுவலை அடிப்படையிலானஉட்பொருள் மேலாண்மை அமைப்புகள்(content management systems) மூலம் பெற்றுக்கொள்ளலாம்.
# மேக சேமிப்பகம்

## வரலாறு

மேகக் கணிமை1960களில்ஜோசப் கார்ல் லிக்லைடர்ரொ ப்னேட்ஆல் அறிமுகப்படுத்தப்பட்டதாக நம்பப்படுகின்றது. எந்த இடத்திலும், எந்த நேரத்திலும் அவரது 'அர்பாநெட்(ARPANET)' வேலையூடாக மக்ககளையும் தரவையும் தொடர்புபடுத்த இதனை அவர் மேற்கொண்டார்.  
1983இல் கணணி பரிமாற்று (CompuServe) நிறுவனமானது தமது வாடிக்கையாளர்களை தாம் விரும்பும் கோப்புக்களை தரவிறக்கம் செய்யவும் சேமிப்பதற்காகவும் ஒரு சிறிய அளவு இடத்தை (disk space) வழங்கியது.  
1994இல் AT&T நிறுவனம் தனிப்பட்ட அல்லது வர்த்தக மற்றும் தொழிலாண்மை தொடர்புகளை மேற்கொள்வதற்காக, ஒருஇணையதளத்துடன் இணைந்துள்ள நிலை(Online) தளத்தை உருவாக்கியது.அந்த சேமிப்பகமானது முழுவதும் இணைய அடிப்படையிலானது.நீங்கள் மின்னணு கூட்டம் நடத்தும் இடமாக மேகக் கணிமை இணை யோசிக்க முடியும்.அமேசான் இணைய சேவைகள்(Amazon Web Services) தமது மேக சேமிப்பு சேவையான ANS S3 ஐ இல் 2006 அறிமுகப்படுத்தினார். இதுSmugmug,Dropbox,Synaptopமற்றும் Pinterestபோன்ற பிரபலமான சேவைகளுக்கு சேமிப்பக வழங்குனராக இருப்பதன் மூலம் பரந்துபட்ட அங்கீகாரத்தை பெற்றுள்ளது. 2005இல்Boxஒரு இணைய கோப்பு பகிர்வு மற்றும் தனிப்பட்ட மேக உள்ளடக்க முகாமைத்துவசேவையை வர்த்தகத்திற்கு அறிமுகம் செய்தது.
# மேக சேமிப்பகம்

## கட்டமைப்பு

தரவுகள் பரவலாக்கப்பட்டு பல இடங்களில் சேமிக்கப்பட்டுள்ளதால் உத்தரவின்றி தகவல்களை ஏனையவர்கள் பெறும் ஆபத்து இங்குள்ளது. உதாரணமாக வழங்கப்படும் சேவையைப் பொறுத்தே தரவு பிரதிபண்ணப்படும் தன்மை காணப்படுகிறது. cloud தரவேற்றம் (upload) செய்யும் முன் எழுத்துக்களால் ஆக்கப்படுகிறது.  
மேக சேமிப்பகம் ஆனது:
- பல விநியோகிக்கப்பட்ட வளங்களால் உருவாக்கப்படுகிறது ஆனால் ஒன்றாக செயல்படுகிறது, ஒரு சமஷ்டி அல்லது ஒரு கூட்டுறவு மேக சேமிப்பு கட்டமைப்பு ஆகும்
- மிகைமை அல்லது தரவு விநியோகம் மூலம் உயர் தவறு சகிப்புத்தன்மை
- பதிக்கப்பட்ட பிரதிகள் உருவாக்கம் மூலம் உயர் நீடித்ததன்மை
# மேக சேமிப்பகம்

## நன்மைகள்

- நிறுவனங்கள் தாங்கள் உண்மையில்பாவிக்கும் சேமிப்பக கொள்ளளவுக்குமட்டுமே பணம்செலுத்த வேண்டும், பொதுவாக ஒரு மாதத்திற்க நுகர்வில் சராசரியை கொடுக்க வேண்டும். இதனால் மேகக்கணிமை என்பது விலைமதிப்பு குறைந்தது என்று அர்த்தமில்லை. இது மூலதன செலவுகளுக்கு மாறாக இயக்க செலவுகளை மட்டுமே அதிகமாக பெறுகிறது.
- வணிகங்கள் மேகக்கணிமை தொழிநுட்பத்தை பயன்படுத்தி அதனுடைய சக்தி நுகர்வுகளை 70 சதவீதத்தால் குறைத்து அதனை மென்மேலும் குறைந்த எதிர்மறையான தாக்கத்தை உடைய சிறந்த ஒரு லாபகரமான வணிகமாக மாற்றுகின்றது. அதுமாத்திரமன்றி விற்பனையாளர் மட்டத்தில் அவர்கள் தனது வணிகதொடர்பினை உயர்மட்ட ஆற்றலுடன் கையாள்கின்றனர். ஆகவே தனது சொந்த செலவுகளை குறைத்து சிறந்த முறையில் முகாமைத்துவப்படுத்த தயாராகவுள்ளனர்.
- மேகக்கணிமை வளங்கள் மற்றும் பயன்பாடுகள் ஒரு வலை சேவை இடைமுகம் வழியாக மற்றொரு அமைப்பின் உள்கட்டமைப்பை தொகுத்து ஒரு பரந்த அளவிலான உடனடியான பயனர்கள் அணுகலை வழங்குகின்றது.
- மேகக்கணிமையானது இயற்கை பேரழிவு ஆதார காப்பாக பயன்படுத்தப்படுகின்றது. பொதுவாக உலகம் முழுவதும் வெவ்வேறு இடங்களில் 2 அல்லது 3 காப்பு (backup) சேமிப்பு சேவையகங்கள் அமைந்துள்ளன.
# மேக சேமிப்பகம்

## வழங்குனர் ஸ்திரத்தன்மை

நிறுவனங்கள் நிலையானவையல்ல.அவற்றின் சேவைகள், உற்பத்திகள் மாற்றமடையலாம். ஒரு நிறுவனத்திற்கு வெளியில் உள்ள நிறுவனத்தில் (outsourcing) தரவுகளை சேமிக்கும் போது கம்பனியின் உறுதி தன்மை பற்றி தீவிர விசாரணையின் பின் செய்யவேண்டும். உறுதியான நிறுவனங்கள்கூட இல்லாமல் போகும் அல்லது சூழ்நிலைகள் மாறும் போது பெறுமதியற்றதாகலாம்.
1. வங்குறோத்து நிலையடையலாம்.
1. விரிவடைந்து தமது குவியத்தை மாற்றலாம்.
1. ஏனைய பெரிய நிறுவனங்களால் வாங்கப்படலாம்.
1. ஏற்றுமதிக் கட்டுப்பாடுகளைப் புறந்தள்ளும் நாடொன்றிலியங்கும் அல்லது அங்கு தலைமைச்செயலகத்தை மாற்றும் கம்பனியொன்றினால் வாங்கப்படலாம்.
1. திரும்ப முடியாத பேரழிவினால் பாதிக்கப்படல்.
# மேக சேமிப்பகம்

## அணுகல்தன்மை

- அயலாக்க சேமிப்பு செயல்திறன் ஆனது வாடிக்கையாளர்பெரும்பரப்பு வலையமைப்புகள்(WAN) அலைவரிசையை பொறுத்து உள்ளது. உள்ளக சேமிப்பை விட குறைவாக இருக்க அதிக வாய்ப்பு உள்ளது.
- தரவு சேமிப்பகத்திற்க்கு ஒரு பெரிய இடத்தை வழங்குகிறது.
# மேக சேமிப்பகம்

## ஏனைய அக்கறைகள்

- ஒரு மேகம் சேமிப்பக வழங்குநர் இடத்தில் முக்கிய தரவுகளை சேமிக்கும் போது, சேமிக்கப்படும் தரவு மற்றும் இடம்பெயர்வில் உள்ள தரவு பற்றி அக்கறை வேண்டும்.
- மேக சேமிப்பக திருடர்களுக்கும் தேசிய பாதுகாப்பு நிறுவனங்களுக்கும் பெரியதொரு வளமாக காணப்படுகிறது. ஏனெனில் மேகம் சேமிப்பகத்தில் பல்வேறுபட்ட பயனாளிகள் மற்றும் நிறுவனங்களின் தகவல்களை தன்னகத்தே கொண்டுள்ளது.  
- இணைய கோப்பு ஏற்ற சேவை  
1. "A history of cloud computing" ComputerWeekly.
1. Daniela Hernandez (May 23, 2014). "Tech Time Warp of the Week".*Wired*.
1. "Box.net lets you store, share, work in the computing cloud". Silicon Valley Business Journal. December 6, 2009. RetrievedOctober 2,2016
1. "On-premises private cloud storage description, characteristics, and options" .
1. A Cloud Environment for Data-intensive Storage Services.
1. ZDNet, Nasuni Cloud Storage Gateway By Dan Kusnetzky, June 1, 2010,[http://www.zdnet.com/blog/virtualization/nasuni-cloud-storage-gateway/1983 ]
1. "4 reasons why cloud and on-premises storage are different, but equally good for people data". 2013-09-09. Retrieved2013-09-09.
1. Subashini, S.; Kavitha, V. (2011-01-01)."A survey on security issues in service delivery models of cloud computing".*Journal of Network and Computer Applications*.**34**(1): 1–11.doi:10.1016/j.jnca.2010.07.006.
# பகுரைனிய அரங்கு

**பகுரைனிய அரங்கு** *(theatre of Bahrain)* இன்றைய வடிவில் 20 ஆம் நூற்ராண்டில் அந்நாட்டில் கல்வி தொடங்கிய பின்னர் தோன்றியதாகும். முன்பு பகுரைனில் நிழற்கூத்துகளும் பாவைக்கூத்துகளும் பரவலாக விளங்கினாலும் ஐரோப்பிய வடிவ நாடகங்கள் முதலில் பள்ளிகளில் அறிமுகப் படுத்தப்பட்டன.பின்னர் அரபு நாடகாசிரியர்களால் எழுதப்பட்ட நாடகங்கள் பள்ளிப் பாட்த்திட்ட்த்தில் சேர்க்கப்பட்டன.  
பொது மக்கள் நாடகத்தில் பேரார்வம் காட்டலாயினர். தாவ்பிக் அல்-அக்கிம், சாதல்லா வான்னவுசு போன்ற நாடகங்கள் அவர்களைப் பெரிதும் கவர்ந்தன. 1970 களில் அலி அல் சார்கவி, இப்ராம் அல்-அராயேத், அக்குவில் சவார், யூசஃப் அல்-ஆம்டன் போனற நாடகாசிரியர்களின் நாடகங்கள் பகுரைனில் நாடக அரங்கின் பொற்காலத்தை உருவாக்கின. பகுரைன் மூன்று அரங்குக் குழுமங்கலைப் பேணுகிறது. அவையாவன: அவால் அரங்கு, அல்-சாழ்சிரா அரங்கு, அல்-சவார் அரங்கு என்பனவாகும். பகுரைனில் 2012 இல் ஆயிரம்பேர் அமரும் பகுரைன் தேசிய அரங்கு திறக்கப்பட்டது.
# இலங்கை விரிகுடா ஆந்தை

**இலங்கை விரிகுடா ஆந்தை** (*Sri Lanka bay owl*) டைடோனிடிசு (Tytonidae) என்ற குடும்பத்தைச் சார்ந்த இப்பறவை ஒரு வித விரிகுடா ஆந்தை (Bay owl) இனத்தைச் சார்ந்ததாகும். இதன் உடல் நீளம் 29 செ. மீற்றர்களுடனும், சிறகுகள் விரிந்த நிலையில் 192 முதல் 208 மில்லி மீற்றர்கள் வரையிலும் இருக்கும். இதன் வால் பகுதி 81 முதல் 90 மில்லி மீற்றர்கள் வரை உள்ளது. இவற்றின் உணவு சிறிய கொறித்து உட்கொள்ளும் எலி போன்ற விலங்குகள் ஆகும். இவ்வகையான பறவைகள் இலங்கைத் தீவுப்பகுதி தென் மேற்கு இந்தியப்பகுதியில் அமைந்துள்ள மேற்குத் தொடர்ச்சி மலைத்தொடர் போன்ற பகுதிகளில் ஓரிட வாழ்வியாக வாழுகின்றன. சில நேரங்களில் இப்பறவை துணையினமான கிழக்கத்திய விரிகுடா ஆந்தை என்று கருதப்படுகிறது.  
இவற்றின் வாழ்விடங்கள் அயன அயல் மண்டலம், வெப்ப வலயம் அல்லது அதிகமான மழையைப்பெரும் காடுகள் மற்றும் உயரமான புல்வெளிப் பகுதிகள் போன்ற இடங்கள் ஆகும். இவை வாழும் பகுதிகளை அழிப்பதின் காரணமாக அழிவும் தருவாயில் இவை உள்ளன.
# கம்போடிய அரங்கு

**கம்போடிய அரங்கு** *(Theatre of Cambodia)* அல்லது *இலக்கோன் (Lakhon)* பல வகையினங்களைக் கொண்டதாகும். இதில் செவ்வியல் வகையும், நாட்டுப்புற வகையும், புத்தியல்பு (நவீன) வகையும் அடங்கும். கம்போடிய அரங்கு வடிவங்கள் அனைத்திலுமே நடன அடவுகள் பிணைந்து வரும். எனவே இவை நடன நாடகங்கள் எனப்படுகின்றன.
# துருக்கிய அரங்கு

**துருக்கிய அரங்கு** (*theatre of Turkey*) உதுமானியப் பேரரசு கால அரங்கு நடைமுறைகளையும் புத்தியல்புத் துருக்கிய அரங்கு மரபையும் பின்பற்றுகிறது. துருக்கியில் அரங்குகள் தனியார் அரங்குக் குழுமங்களிடமும் அரசின் நல்கையைப் பெறும் துருக்கி அரசு பொது இயக்குநரகத்திடமும் இஸ்தான்புல் நகராட்சி அரங்கிடமும் உள்ளன.
# துருக்கிய அரங்கு

## வரலாறு

தாரூல்பேதயீ என்பது ஓர் ஆட்டோமன் பேரரசுவகை அரங்கு ஆகும். இது 1914 இல் இசுதான்புல்லில் உருவாகியது. இது முக்சின் எர்தூக்ருல் அவர்களால் நடத்தப்படுகிறது.
# குதிரை வாகனம்

**குதிரைவாகனம்** என்பது இந்து சமயப் புராணங்களின்படி சாஸ்தா, கல்கி, சூரியன், சந்திரன் ஆகியோரின் வாகனமாகும். இந்துக்கோயில்களில் திருவிழாக்களின் பொழுது அந்தந்த கோயில் உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக குதிரைவாகனமும் உள்ளது. தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் குதிரைவாகன உற்சவமும் ஒன்று.  
இவ்வாறு குதிரைவாகனத்தில் கடவுளர் ஊர்வலம் வருதலை குதிரைவாகன சேவை என்று அழைக்கின்றனர்.
# குதிரை வாகனம்

## வாகன அமைப்பு

குதிரை வாகனமானது மரத்தால் செய்யப்பட்டு, மேற்புரம் உலோகத் தகடுகளால் காப்பும், அழகும் செய்யப்பட்டுகின்றன. குதிரைக்கு இறக்கைகள் உள்ளது போல வடிவமைக்கப்பட்டு, அது பாய்ந்து செல்வது போன்ற தோற்றத்தில் உள்ளது. குதிரை வாகனத்தின் மீது உற்சவரை அமர்த்த ஏதுவாக இரும்பால் தாங்கு பலகைகள் கூடுதலாக அமைக்கப்படுகின்றன.
# குதிரை வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்
# நாகவாகனம்

**நாகவாகனம்** என்பது இந்து சமயப் புராணங்களின்படி விஷ்ணுவின் வாகனமாகும். விஷ்ணு பாம்புப் படுக்கையில் படுத்திருப்பதாக புராணங்கள் கூறுகின்றன. இந்துக்கோயில்களில் திருவிழாக்களின் பொழுது அந்தந்த கோயில் உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக நாக வாகனமும் உள்ளது. தமிழ்நாட்டின். கிருட்டிணகிரி மாவட்டம், ஒசூர் சந்திர சூடேசுவரர் கோயில் மாசி மாதம் நடக்கும் தேர் திருவாழாவின்போது தேர்த் திருவிழாவுக்கு முந்தைய நாட்களில் நடக்கும் உற்சவங்களில் நாக வாகன உற்சவமும் ஒன்று.  
இவ்வாறு நாகவாகனத்தில் கடவுளர் ஊர்வலம் வருதலை நாகவாகன சேவை என்று அழைக்கின்றனர்.
# நாகவாகனம்

## வாகன அமைப்பு

நாக வாகனமானது மரத்தால் செய்யப்பட்டு, மேற்புரம் உலோகத் தகடுகளால் காப்பும், அழகும் செய்யப்பட்டுகின்றன. நாகமானது தனது உடல்பகுதியை வட்ட வடிவில் ஒரு மேடைபோல சுருட்டி வைத்து நாகம் ஏழு தலைகளுடன் படமெடுத்தாடுவது போல வடிவமைக்கப்பட்டுள்ளது, நாக வாகனத்தில் நாகம் தன் உடலை சுருட்டியுள்ள பீடத்தின் மீது உற்சவரை அமர்த்த ஏதுவாக அமைக்கப்பட்டுள்ளது.
# நாகவாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்
# கொமோடோ தேசியப் பூங்கா

**கொமோடோ தேசிய பூங்கா** இந்தோனேசியா<nowiki/>வின் சுந்தா சிறு தீவுகளில் அமைந்துள்ள தேசிய பூங்கா ஆகும். இதுகிழக்குநுசாதந்கராமாகாணமும் மேற்கு நுசா தந்கரா மாகாணமும் இதன் எல்லையில் உள்ளன. கொமோடோ, படார், ரின்கா ஆகிய பெரிய தீவுகளும் மேலும் 26சிறுதீவுகளும் இப்பூங்காவில் அடங்கியுள்ளன.இதன்மொத்த பரப்பு 1,733 சதுர கி.மீ. ஆகும். இதில் 603 சதுர கி.மீ. நிலமாகும்.கொமோடோ டிராகன்களை பாதுகாக்க இப்பூங்கா 1980ஆம் ஆண்டு உருவாக்கப்பட்டது. பின்னர் இது கடல் உயிரினங்கள் உட்பட மற்ற உயிரினங்களை பாதுகாக்க தொடங்கியது. 1991ஆம்ஆண்டு இப்பூங்காயுனெசுக்கோஉலக பாரம்பரிய தளம்.ஆகஅறிவிக்கப்பட்டது  
கொமோடோ தீவை சுற்றியுள்ள கடல் பரப்பு நிறைய கடல் வாழ் உயிரினங்கள் வாழும் பல்லுயிர் மண்டலமாக விளங்குகிறது. கொமோடோ தீவுகள் பவள முக்கோணம் பகுதியில் அமைந்திருக்கிறது.இப்பகுதியில் நிறைய பல்லுயிர்கள் வாழ்கின்றன.
# கொமோடோ தேசியப் பூங்கா

## வரலாறு

கொமோடோ தேசிய பூங்கா 1980 ஆம் ஆண்டு உருவாக்கப்பட்டது. 1991ஆம் ஆண்டு யுனெசுக்கோ அமைப்பால் உலக பாரம்பரிய தளம் என்று அறிவிக்கப்பட்டது. பூங்காமுதலில் கொமோடோடிராகனைபாதுகாக்கஉருவாக்கப்பட்டாலும்பின்பு நிலத்திலும் நீரிலுமுள்ள பல்லுயிர்களைபாதுகாக்கமுனைந்தது.கொமோடோடிராகன் 1912ஆம்ஆண்டு ஒல்லாந்தர் பாதுகாப்பு படையைச்சேர்ந்தவர் கண்டு பிடித்தார்.  
இத்தீவை சேர்ந்தவர்கள் மீனவர்கள். இத்தீவில் இருப்பவர்களை பற்றி சிறிதே வெளியில் தெரிகிறது. இத்தீவு பிமா சூல்தானுக்கு உட்பட்டதுஎன்றும்இத்தீவையாரும் பொருட்படுத்தாததால்இதில்உள்ளவர்களுக்குமற்றவர்களால்எந்தஆபத்தும்நேரவில்லை.
# கொமோடோ தேசியப் பூங்கா

## புவியியலும் காலநிலையும்

இப்பூங்கா மேற்கு புலோரெசுதீவைச்சேர்ந்த மூன்று பெரிய தீவுகளானகொமோடோ, படார் , ரின்கா மற்றும் 26 சிறிய தீவுகளை உள்ளடக்கியது. இப்பூங்காவைசுற்றியுள்ள கடல் சேப் நீரிணினையை சேர்ந்தது.தேசிய பூங்கா உள்ளதீவானதுஎரிமலைக் குழம்புகளால் ஆன வகையைச்சேர்ந்தது. தீவின்நிலப்பகுதி கரடுமுரடாணதுமலைகளால்சூழப்பட்டது,
நிலப்பரப்பு கடல் மட்டத்திலிருந்து  735 மீட்டர் உயரம் வரை இருக்கும். இந்தோனேசியாவிலேயே வறண்ட காலநிலையை உடையது. ஆண்டு சராசரி மழை அளவு 800மிமீ முதல் 1000 மிமீ வரை இருக்கும். வறண்டகாலநிலையுள்ளமேமுதல்அக்டோபர் வரைவெப்பம் 40 ° செ அளவுக்கு இருக்கும்.
# கொமோடோ தேசியப் பூங்கா

## தாவரங்களும் விலங்கினங்களும்

வறண்டவெப்பகாலநிலைபுல்வெளிஉருவாவதற்குசிறந்தது.இதனால் இப்பகுதி கொமோடோ டிராகன் வாழஏற்றஇடமாகஉள்ளது. கொமோடோடிராகன் கொமோடோ, ரின்கா, கிலிமோடாங் போன்ற சில தீவுகளில் உள்ளன இவை படார்தீவில் அழிந்துவிட்டன.  
முகில் காடுகள் எனப்படுபவை ஈரப்பதம் நிறைந்த பசுமைமாறா காடுகள் இவை கடல் மட்டத்திலிலந்து 500 மீட்டருக்கும் மேலே இருக்கும். பல்வேறு வ்கையான அரிய வகை தாவரங்கள் இங்குள்ளன. கடற்கரை ஓரங்களில்அலையாத்திக் காடு<nowiki/>கள்உள்ளன.  
கொமோடோ தீவின் வடகிழக்கு கரையோரத்தில் ஏராளமான பவளப் பாறைகள் உள்ளன, பவளப் பாறை வளர்வதற்கு ஏற்ற சிறந்த இடமாக இப்பகுதி உள்ளது. இப்பூங்கா திமிங்கலச் சுறா, மான்டா திருக்கை, கழுகு திருக்கை, கடற்குதிரை, பஞ்சுயிரி,பெருங்கடல் சூரியமீன், பவளம்,நீல வளையமுள்ள எண்காலிமுதலியநிறைய கடல் உயரினங்கள் வாழும் இடமாகவும் உள்ளது.  
அருகிலுள்ள கடல் நீரில் ஏராளமான கடல் வாழ் உயிரினங்கள் வாழ்கின்றன. ஓங்கில், விந்துதிமிங்கிலம்நீலத் திமிங்கிலம்மேலும்பலஅரியவகைத்திமிங்கிலங்கள்இங்குவாழ்கின்றன.அழியும்தருவாயில்உள்ளஆவுளியாகொமோடோபகுதியில்வாழ்கிறது. கடல் வாழ் உயிரினங்களை ஒப்பிடும் போது நில வாழ் உயிரினங்கள் அதிக மாறுபட்ட உயிரினங்களை கொண்டிருக்க வில்லை. நில வாழ் உயிரினங்களின் எண்ணிக்கையும் குறைவு. ஆனால் இப்பகுதி நில வாழ் உயிரினங்கள் இப்பகுதிக்கே உரியவை அதனால் பாதுகாப்பு தேவைப்படுகிறது. பல விலங்குகள் ஆசிய கண்டத்தை சார்ந்தவை, காட்டாக டிமோர் மான், காட்டுப் பன்றி, எருமை, நண்டு தின்னும் குரங்கு, புனுகு பூனைபோன்றவை. பல ஊர்வனங்களும் பறவைகளும் ஆத்திரேலிய கண்டத்தை சார்ந்தவை. காட்டாகஆரஞ்சுநிறபாதபறவை, மஞ்சள்நிறகொண்டைகுக்கட்டோபோன்றவை.  
இப்பூங்காவிலுள்ள அனைவரும் அறிந்த புகழ் பெற்ற ஊர்வன உயிரினம் கொமோடோ டிராகன் ஆகும்.இது 3மீட்டர்நீளத்துக்குமேல்வளரும் 70கிலோவுக்குமேல்எடையுடன்இருக்கும்.  
பன்னிரண்டு வகை நில பாம்பு இனங்கள் தீவில் காணப்படுகின்றன. சாவானியஉமிழ்நாகம், கண்ணாடிவிரியன், வெண்குழிவிரியன், நீலகுழிவிரியன், டிமோர்மலைப்பாம்பு ஆகியன சில  காட்டுகள். மரப்பல்லி, கொமோடோடிராகன், மூட்டற்ற பல்லி போன்ற ஊர்வனங்களும் இங்கு உள்ளன.உவர்நீர் முதலைஆசிய மாட்டுத்தவளை, கொமோடோ தவளை போன்ற உயிரினங்களும் இங்கு உள்ளன.
# குரல் பயனர் இடைமுகம்

ஒரு குரல் பயனர் இடைமுகம் (கு.ப.இ) மனித கணணி இடைத்தொடர்பை சாத்தியமாகுவதுடன் தானியங்கி செயல்முறைக்கு இது ஒரு ஆரம்பமாகவும் அமையும்.  
ஒரு கு.ப.இ எந்த குரல் அல்லது பேச்சு மென்பொருளுக்கும் இடைமுகமாகும்.இலகுவான பேச்சு மூலம் ஒரு இயந்திரத்தை கட்டுபடுத்துவது வெறும் புனைகதையாக மட்டுமே சில காலம் முன்பு வரை இருந்து வந்துள்ளதுடன் இது செயற்கை நுண்ணறிவு சமந்தபட்டதாகவே இருந்து வந்துள்ளது . இத் தொழில்நுட்பத்தின் வளர்ச்சியுடன் கு.ப.இ மேலும் சாதாரணமாகிவிட்டதுடன் மக்கள் கைகள் மற்றும் கண்களின் உதவி இல்லாமல் பயன்படுத்தும் இடமுகங்களை பயன்படுத்தகூடியதாகவுள்ளது.  
எது எவ்வாறு இருப்பினும் கு.ப.இ பல சவால்களை முகம்கொடுக்காமல் இல்லை. சொல்லுவதை இயந்திரம் விளங்கிகொள்ளவில்லை என்னும் நிலையில் இதனை பயன்படுத்துபவர்கள் சிறிதளவு பொறுமையுடனேயே காணப்படுகின்றனர். இதனால் இத் தொழில்நுட்பத்தில் வழு ஏற்படுவதற்கு இடம் கொடுக்க முடியாமல் உள்ளது. கு.ப.இ தரப்படும் உள்ளீடுக்கு ஏற்ப உண்மையாக பதிலளிக்காவிடின் நிராகரிக்கப்படும் இல்லாவிடின் பலதடவைகள் பரிகசிக்கபட்டும் உள்ளது . ஒரு நல்ல கு.ப.இ வடிவமைத்தல் கணினி அறிவியல், மொழியியல் மற்றும் மனித காரணிகள் உளவியல் போன்ற பலதுறை திறமைகளை தேவைப்படுகிறது. எல்லா திறமைகளும் பெற்றுகொள்ளவதற்கு பணசெலவு கூடிய கடினமான திறமைகளாக உள்ளன.பிந்திய தொழில்நுட்பங்களை பயன்படுத்தும் போதும் கூட பயனுள்ள கு.ப.இ ஒன்றை நிறுவதற்கு செய்யவேண்டிய பணிகள் மற்றும் இறுதிவடிவத்தை பயன்படுத்தவுள்ள பயனர்களின் தேவைகள் குறித்த மிக ஆழமான புரிதல் தேவைப்படுகின்றது. நெருக்கமான கு.ப.இ பணி பயனரின் மன மாதிரியுடன் பொருந்தும் நிலையில் இவ் வேலை இலகுவாக்கபடுவதுடன் சிறிய அளவு பயிற்சி அல்லது பயிற்சி தேவையற்ற நிலை உருவாகுவதுடன் உயர் வினைத்திறனுடனும் உயர் பயனர் திருப்திகரத் தன்மையையும் உருவாக்கும்.  
பயனர்களின் பண்புகள் முக்கியமானதாக கருதப்படுகிறது. உதாரணமாக கு.ப.இ பொது மக்களிக்கா உருவாக்கப்படும் போது இலகு பாவனை மற்றும் முதல் முறை பாவனையாளர்களுக்கு உதவி மற்றும் வழிகாட்டல் வழங்கப்படவேண்டும் . அதேவேளை இது குறிப்பிட்ட பாவனையாளர்களுக்காக உருவாக்கப்படும் போது அவர்கள் உதவி மற்றும் வழிகாட்டலை விட மென்பொருளின் உற்பத்தி திறனையே கருத்தில் கொள்ளுவார்கள் .அப்பிடியான சில மென்பொருள்கள் அழைப்பு ஓட்டம், குறைந்த உள்ளீடு ,தேவையற்ற இடைநிலைகளை தவிர்த்தல் மற்றும் “ஆரம்பநிலை உரையாடல்களை இணைத்தலை விரிவுபடுத்துவதை அனுமதிப்பது போன்றவற்றால் பயனர்கள் பல வார்த்தைகளை உபயோகிப்பதிலும் பார்க்க ஒரு வார்த்தையை எந்த ஒழுங்கிலும் சேர்க்கையிலும் உபயோகிக்க முடிகிறது. சுருக்கமாக இவ்வகை மென்பொருள்கள் தானியங்கி செயல்முறைக்குப்பட்ட குறிப்பிட்ட வணிக செயல்முறைக்கு மிக கவனமாக வடிவமைக்கப்படுள்ளது.  
அனைத்து வர்த்தக செயன்முறைகளும் குரல் தானியங்கி செயன்முறைக்கு தம்மை மாற்றிகொள்ளவில்லை. பொதுவாக மிக சிக்கலான விசாரணைகள் மற்றும் பறிமாற்றங்கள் சவாலனைவையாக இருப்பதுடன் தானியங்கி செயன்முறைக்கு உட்படுத்த வேண்டியுள்ளன அத்துடன் பொதுமக்களினிடையே பெரும்பாலும் தோல்வி அடையவே செய்கிறது.சில நேரங்களில் தானியங்கி செயன்முறை நடைமுறை சாத்தியமற்றதாக இருக்கும்போது நேரடி முகவர் ஒருவரின் உதவியே ஒரே தெரிவாக உள்ளது. உதாரணமாக சட்டப்பூர்வமான அவசர உதவி இணைப்பு தானியங்கி செயன்முறையாக மாற்றுது மிக கடினம்.இவ்வாறு பல கு.ப.இ மூலம் தானியங்கி செயன்முறை ஆக்குவது மிக கடினம்.
# குரல் பயனர் இடைமுகம்

## எதிர்கால பாவனைகள்

சிறிய அளவிலான சாதனங்கள் சிறிய பொத்தான்களின் மூலமே உள்ளீடுகள் பெறப்படுகின்றன. இவை சாதனத்தினுள் அல்லது தொடு திரையினுள் உருவாக்கப்படுகின்றன. இதனால் மிகையான பொத்தான் பாவனை கடினமானதும் துல்லியமானவையாகவும் இருபதில்லை. ஆகவே இலகு பாவனை மற்றும் துல்லியம்,உண்மைத்தன்மையுடன் கூடிய கு.ப.இ மிகவும் பாரிய திருப்புமுனையாக அமைந்துள்ளது.
ஆயினும்கூட,கு.ப.இ, மடிகணினி மேசைக்கணினி போன்றவற்றிக்கும் நன்மை பயக்குவதுடன் தற்போது எண்மிய பிரசினங்களை தீர்ப்பதுடன் விசைப்பலகை மற்றும் சுட்டியுடன் இணைந்து செயற்படுவதுடன்  பகுதியாக மணிக்கட்டு குகை நோய் மற்றும் மெதுவான தட்டச்சு அனுபவமற்ற விசைப்பலகை பயனர்களுக்கு உதவுகின்றது. திரைக்கு முன்னால் நின்ற நிலையில் அல்லது இருந்த நிலையில் விசைப்பலகையை பயன்படுத்த முடியும் எனினும் கு.ப.இ தொலைபேசியில் கூட பயன்படுத்தற்லாம் அத்துடன் விசைப்பலகையை கண்ணால் பார்க்க வேண்டிய தேவை ஏற்படுவதில்லை.  
இவ்வாறான மேம்படுத்தல்கள் தற்போதைய இயந்திரங்களில் மாற்றங்களை ஏற்படுத்தியுள்ளதுடன் பயனர்கள் எவ்வாறு இடைத்தொடர்பை ஏற்படுத்துகிறார்கள் என்பதில் பாரிய தாக்கத்தை கொண்டுள்ளது. கையடக்க சாதனங்கள் விசைப்பலகை இல்லாத பெரிய இலகுவாக பார்க்க கூடிய வகையில் வடிவமைக்க பட்டுள்ளன. தொடு திரை சாதனங்கள் தற்போது விபரம் மற்றும் திரை விசைப்பலகைக்கு இடையில் பிரிக்க வேண்டிய அவசியம் இல்லை . மடிகணினிகள் இதனால் அளவு ரீதியில் அறைபன்காக ஆக்கப்பட்டுள்ளதுடன் ஒருங்கிணைக்கபட்ட கூறுகள் திரையின் பின்னால் அமைக்கபட்டுள்ளன. விசைபலகையின் தேவை இல்லாததால் மேசைக்க கணனிகள் கூட இடம் மீதம் ஆக்கப்படுகிறது. இவ்வாறு தொலைக்காட்சிப்பெட்டியின் தொலை கட்டுப்பாட்டு கருவிகள் விசைப்பலகை நுண்ணலை அடுப்பு பிரதிஎடுப்பான்கள் போன்றவை கூட இதனால் பயன் பெறுகின்றன.  
பல்வேறு சவால்களை தாண்டி வந்த போதும் இவ்வார மேம்படுத்தல்கள் நடைபெற்றுள்ளன. முதலில், கு.ப.இ ஆனது நவீனதுவமாகபட்டுள்ளதுடன் உள்ளீடுகளிட்ட்கு இடையிலான வேறுபாடை உதாரணமாக மற்றும் கட்டளை பின்புல உரையாடல்களிற்கு இடையில் கொண்டுள்ளது. இல்லாவிடின் பிழையான உள்ளீடு கொடுக்கபடுவதுடன் இணைக்கபட்டுள்ள சாதனம் பிழைகளை கொண்டதாக அமையும். பிரபல தொலைகாட்சி புனைகதை நாடகம் மற்றும் படங்களில் உதாரணமாக Star Treck, கு.ப.இ ஐ ஒரே பாவனையாளரின் வேறு பல உள்ளீடுகளை பெறக்கூடிய வைகையில் அமைக்க பட்டுள்ளதாக கட்டப்படுகின்றது. கு.ப.இ மனிதனைப்போன்று பிரதிநிதித்துவப்படுத்த கூடிய துலங்கலை துல்லியமாக காட்டகூடியவாறு கொள்கைறீதியில் கூறப்படுகின்றது.
# கியார்கிய் ஏ.கிராசின்சுகி

**கியார்கிய் ஏ. கிராசின்சுகி** *(Georgij A. Krasinsky)* (பிப்ரவரி 19, 1939; இலெனின்கிராது, சோவியத் ஒன்றியம்) – மார்ச்சு 17, 2011) ஓர் உருசிய வானியலாலர் ஆவார். இவர் புனித் பீட்டர்சுபர்கில் உள்ள உருசிய அறிவியல் கல்விக்கழகம் சார்ந்த பயன்முறை வானியல் நிறுவனத்தில் முனைவாகச் செய்ல்பட்டார். இவர் கோளியக்கம் பற்றியும் வான்நாட்காட்டி பற்றியும் செய்த ஆராய்ச்சிக்காகப் பெயர்பெற்றவர்.  
இவர் 2003 முதல் 2006 வரையில் பன்னாட்டு வானியல் ஒன்றியத்தின் ஆணையம் 4-DI எனும் வான்நாட்காட்டிப் பிரிவின் தலைவராக இருந்தார்.  
குறுங்கோள் 5714 கிராசின்சுகி இவரது நினைவாகப் பெயர் இடப்பட்டுள்ளது.
# அலெக்சேய் பாவ்லோவிச் கான்சுகி

**அலெக்சேய் பாவ்லோவிச் கான்சுகி** *(Aleksey Pavlovitch Hansky)* (Алексей Павлович Ганский; 20 ஜூலை 1870, ஒதேசா – 11 ஆகத்து 1908, சிமீசு) ஓர் உருசிய வானியலாளர் ஆவார்.
# அலெக்சேய் பாவ்லோவிச் கான்சுகி

## வாழ்க்கை

கான்சுகி பள்ளிப் படிப்பை முடித்து ஒதேசா பல்கலைக்கழகத்தில் பட்டம் பெற்றார். இவர் வானியற்பியலிலும் வான் ஒளிப்படவியலிலும் பாரீசில் இருந்த மியூடன் வான்காணகத்திலும் இலெப்னிட்சு வானியர்பியல் நிறுவன போட்சுடாம் வானியற்பியல் வான்காணகத்திலும் பன்முறை மாறிமாறித் தங்கி ஆராய்ச்சியை மேற்கொண்டார். இவரது முதன்மையான ஆர்வம் சூரிய மேற்பரப்பின் கட்டமைப்பிலும்செயல்பாட்டிலும் கவிந்த்ருந்த்து. குறிப்பாக, இவர் சூரிய மாறிலி பற்றியும் மணியாக்கம் (சூரிய இயற்பியல்) பற்றியும் சூரியக் கரும்புள்ளிகள் பற்றியும் ஆய்வு மேற்கொண்டார்.  
கான்சுகி பல அறிவியல் தேட்டங்களில் பங்கேற்றார். இவர் நோவயாசெம்லியாவில் இருந்து 1896 ஆகத்து 9 சூரிய ஒளிமறைப்பையும் அக்லொசேபிரேவில் இருந்து 1905 ஆகத்து 30 சூரிய ஒளிமறைப்பையும் நோக்கினார். இவர் 1901 இல் சுபிட்சுபெர்கன் தேட்ட்த்தில் புவிக்கோளத்தின் உருவ அளவுகளை வானியல்/புவிப்புற அளக்கையால் கண்டறிய கலந்துகொண்டார்.இவர் 1907 இல் துருக்கித்தானத் தேட்டத்தில் 1907 ஜனவரி 14 சூரிய ஒளிமறைப்பை நோக்க கலந்துகொண்டார். ஆனால் இந்நோக்கம் மோசமான வானிலையால் நிறைவேறவில்லை. நோக்கீடுகளுக்காகவும் அளவீட்டிற்காகவும் வான் ஒளிப்படம் எடுக்கவும் இவர் மாண்ட் பிளாங்கை பத்துமுறைக்கும் மேலாக ஏறியுள்ளார்.  
இவர் 1905 இல் புல்கொவோ வான்காணக இணை வானியலாளரானார். மேலும் 1908 தொடக்கத்தில், அதாவது மே மாதத்தில், சிமீசு வான்காணகத்தில் சேர்ந்தார். இவ்வான்காணகம் 1900 ஆம் ஆண்டு நிறுவப்பட்டது. அங்கே புதிய ஆராய்ச்சித் திட்டத்தை ஆகத்து மாதத்தில் தொடங்கிய பின்னர் கருங்கடலில் நீந்தும்போது மாரடைப்பால் இறந்துவிட்டார்.
# அலெக்சேய் பாவ்லோவிச் கான்சுகி

## தகைமை

1927 இல் கண்டுபிடிக்கப்பட்ட குறுங்கோள் [[1118 கான்சுகியா இவரது நினைவாகப் பெயர் இடப்பட்டுள்ளது.
# இரண்டாம் இராஜசிங்கன்

**இரண்டாம் இராஜசிங்கன்** (முடிசூட்டலுக்கு முன் **இளவரசன் மகாஸ்தானன்**, **விந்தனைத் தெய்வம்**) 1629 முதல் 6 டிசம்பர் 1687 வரை இலங்கையின் கண்டி அரசை ஆண்ட சிங்கள மன்னன் ஆவான். இலங்கையிலிருந்து போர்த்துக்கேயரை வெளியேற்றுவதற்காக இடச்சு (ஒல்லாந்து) அரசை உதவிக்கழைத்து, அதில் 1656இல் வெற்றி கண்டவன் இவன். எனினும், போர்த்துக்கேயரை வெளியேற்றி, தம்மை ஒரு பலமிக்க காலனித்துவ சக்தியாக நிலைநிறுத்துவதே ஒல்லாந்தரின் திட்டம் என்பதை அவனால் சற்று தாமதமாகவே புரிந்துகொள்ள முடிந்தது.
# இரண்டாம் இராஜசிங்கன்

## இளமைக்காலம்

கண்டி அரசின் இரண்டாவது மன்னனான செனரத்தின் மகன் மகாஸ்தானன். இலங்கைத்தீவின் கரையோரம் முழுக்க போர்த்துக்கேயரின் ஆதிக்கத்தில் இருக்க, மத்தியில் தன்னாட்சி அலகாக கண்டி அரசு மட்டுமே எஞ்சியிருந்தது. அதையும் கைப்பற்ற போர்த்துக்கேயர் முழுமுயற்சி எடுத்துக்கொண்டிருந்த காலத்தில், 1612இல், கண்டிக்குள் நுழைந்த போர்த்துக்கேயரை புறமுதுகிடு ஓடவைத்தான் இளம்வீரன் மகாஸ்தானன். தந்தையை அடுத்து 1629இல் ஆட்சியில் அமர்ந்த மகாஸ்தானன், 1634இல் இரண்டாம் இராஜசிங்கன் என்ற பெயரில் முடிசூடிக்கொண்டான்.
# இரண்டாம் இராஜசிங்கன்

## ஒல்லாந்தர் வருகை

போர்த்துக்கேயரிடமிருந்து கண்டியைக் காப்பாற்றுவதற்காக, ஒல்லாந்தரின் உதவியை நாடி, செனரத் எடுத்த முயற்சிகளை இராஜசிங்கனும் தொடர்ந்தான். கண்டிக்கும் ஒல்லாந்துத் தூதர், மார்செலிஸ் போஸ்சோவருக்கும் இடையில் ஒப்பந்தமொன்று கைச்சாத்தானாலும், அது நடைமுறையில் இருக்கவில்லை. கிழக்கே பத்தேவியாவில் தீவிரமாக நிலைநிறுத்தப்பட்ட ஒல்லாந்தர், கோவாவையும் முற்றுகையிட்டிருந்தனர். 1638 மார்ச் 28இல் நிகழ்ந்த கன்னொருவைப் போரில் இராஜசிங்கனும் போர்த்துக்கேயரை வெற்றிகண்டிருந்தான். இதையடுத்து, மே 23இல், இடச்சு கடற்படைத் தலைவன் ஆதம் வெஸ்டர்வோல்டுடன் உதவிகோரி ஒப்பந்தமொன்றில் கைச்சாத்திட்டான்.  
இறுதியாக, கண்டி - இடச்சு இணைப்படையொன்று 1639 மே 18இல், கண்டியின் நீணாள் ஆட்சிப்பரப்பான மட்டக்களப்பு மீது படையெடுத்து, அதைக் கைப்பற்றியிருந்த போர்த்துக்கேயரை ஓட ஓட விரட்டியது. 1640 மார்ச் 13இல் இக்கூட்டுப்படை காலியைக் கைப்பற்றியதுடன், 1641இல் மேற்கிலங்கையில் போர்த்துக்கேயரின் ஆதிக்கம் பெருமளவு நீங்கியது. 1649 வரை, கிழக்கிலங்கையில் போர்த்துக்கேயரின் ஆதரவாளர்களுக்கான தன் பழைய பழிக்கணக்குகளைத் தீர்க்கும் நடவடிக்கைகளிலேயே கண்டி அரசு ஈடுபட்டிருந்ததாகத் தெரிகிறது. நிலங்களை எரிப்பதும், கிராமங்களை இடம்பெயரச் செய்வதும், கீழை இலங்கையைத் தம் கைக்குள் வைத்திருந்த இடச்சுக்கும் பெரும் தலையிடியாக இருந்ததால், அவர்கள் கண்டியுடன் சமாதானத்துக்கு வந்தனர். 1649இல், கண்டி - இடச்சு நல்லுறவு புத்துயிர்ப்படைந்ததாகத் தெரிகின்றது.  
இத்தகைய குழப்பங்களாலும், இராஜசிங்கனுக்கெதிராக கண்டியில் எழுந்த கிளர்ச்சிகள் தீவிரமடைந்திருந்தன. இத்தனைக்கும் மத்தியில் அவனால் தன் ஆட்சியைத் தக்கவைத்துக் கொள்ள முடிந்தது என்பதுடன், தலதா மாளிகையின் ஒரு மாடியும் அவனால் திருப்பணி செய்யப்பட்டது.
# இரண்டாம் இராஜசிங்கன்

## ஆளுமை

வருகை. 1672)]]
இராஜசிங்கனின் மிகப்பெரிய சாதனையே இலங்கையிலிருந்து போர்த்துக்கேயரை அகற்றியது தான். அதன் எதிர்விளைவாக, இலங்கையில் ஒல்லாந்தர் குடியேறினாலும், போர்த்துக்கேயருடன் ஒப்பிடும்போது, மத-பண்பாட்டுகளிலான தலையீடு, ஒல்லாந்தரால் குறைவாகவே இருந்தது. கண்டிக்குள் ஏற்பட்ட குழப்பநிலை, இராஜசிங்கனின் ஆட்சிக்கு பலதடவைகள் அச்சுறுத்தலாக மாறினாலும், அவை எல்லாவற்றையும் அவன் தன் சாதகமாகப் பயன்படுத்திக்கொண்டான். பிற்காலத்தில், கண்டி அரசியலில் மாபெரும் சக்திகளாக மாறிய பல குடும்பங்கள், இவன் காலத்தில் தலையெடுத்தவைதான். இவன் ஆட்சிக்காலத்திலேயே, 1640இல் இடச்சுக்களின் வசமிருந்த திருகோணமலைக் கோட்டை பகுதியில் உலவிய கண்டிப்படை, ரொபர்ட் நொக்சை சிறைப்பிடித்ததுடன், இலங்கையின் பண்டைச்சிறப்பைக் கூறும் புகழ்பெற்ற நூலொன்றை எழுதுவதற்கு, அச்சிறைவாசம் மூலம் வாய்ப்பளித்தது.
# இரண்டாம் இராஜசிங்கன்

## மேலும் காண

- மகாவம்சம்
- இலங்கையின் வரலாறு
# குழுந்தலாயி அம்மன் கோயில்

**குழுந்தலாயி திருக்கோவில்** இந்தியாவின் தமிழ்நாட்டிலுள்ள திருச்சிராப்பள்ளி மாவட்டம் தில்லைநகர் பகுதியில் அமைந்துள்ளது. இது உறையூர் பகுதிக்கு காவல் தெய்வம் ஆகும். ஆண்டுதோறும் மாசி மாதம் இக்கோவிலுக்கு திருவிழா உறையூரில் நடைபெறும். அம்மன் வீதியுலா வருதல், தேரோட்டம், குட்டி குடித்தல், அருள்வாக்கு கூறுதல், மஞ்சள் நீராட்டு, விடையாற்றி போன்ற திருவிழா மிகவும் கோலாகலமாக நடைபெறும். சுற்று வட்டார கிராம மக்கள் கூட்டம் கூட்டமாக தினசரி இங்கு வந்து திருவிழாவில் பங்கு பெறுவார்கள்.
# செர்கேய் பாவ்லோவிச் கிளாசனாப்

**செர்கேய் பாவ்லோவிச் கிளாசனாப்** *(Sergey Pavlovich Glazenap)* (; – 12 ஏப்ரல் 1937) ஒரு சோவியத் ஒன்றிய வானியலாளரும் சோவியத் அறிவியல் கல்விக்கழகத் தகைமை உறுப்பினரும் (1929) ஆவார். இவர் 1932 இல் சமவுடைமை உழைப்பு வீரர் ஆனார்.
# செர்கேய் பாவ்லோவிச் கிளாசனாப்

## தகைமை

நிலாவின் ஒரு குழிப்பள்ளம் கிளாசனாப் குழிப்பள்ளம் எனவும் சிறுகோள் 857 கிளாசனாப்பியாவும் இவரது நினைவாகப் பெயர் இடப்பட்டுள்ளன.
# இலங்கை கடற்கரைகளின் பட்டியல்

பின்வருவன இந்திய பெருங்கடலில் இந்தியாவின் தெற்கில் அமைந்துள்ள இலங்கை தீவில் உள்ள கடற்கரைகளின் பட்டியல் ஆகும்.
# இலங்கை கடற்கரைகளின் பட்டியல்

## நீர்கொழும்பு

நீர்கொழும்பு ஒரு கடற்கரை நகரம் ஆகும். இது பண்டாரநாயக்க சர்வதேச விமான நிலையத்தில் இருந்து 7 கி.மீ (4.3 மைல்) தூரத்திலும் மற்றும் இலங்கையின் வணிகத் தலைநகரான கொழும்பில் இருந்து சுமார் 37 கி.மீ (23 மைல்) தூரத்திலும் அமைந்துள்ளது. இது நீர்கொழும்புக் கடல் முகத்துவாரத்தில் அமைந்துள்ளது.இந்நகரின் பொருளாதாரம், பெரும்பாலும் சுற்றுலா மற்றும் மீன்பிடித் தொழிலினை அடிப்படையாகக் கொண்டது. இது பரந்த கடற்கரைகளையும் மற்றும் ஒரு அமைதியான கடலுக்குமான ஒரு இடமாகும்.
# இலங்கை கடற்கரைகளின் பட்டியல்

## கல்கிசை

கல்கிசை நகரமானது இலங்கை வணிகத் தலைநகரான கொழும்பில்இருந்து 12 கி.மீ. (7.5 மைல்) தூரத்தில் அமைந்துள்ளது.இது ஒரு நடுத்தர வர்க்க மற்றும் கொழும்பை அண்டிய பெரும்பாலானவர்கள் வசிக்கும் குடியிருப்பு புறநகராக கருதப்படுகிறது. இந்த நகரமானது “கோல்டன் மைல்" என அறியப்படுவதோடு, இது இலங்கையின் ஒரு பிரபலமான சுற்றுலா இடமாகிறது.மவுண்ட் லவினியா (கல்கிசை) என்ற பெயர் இலங்கையில் 1805 இல் இருந்து 1811 வரை மகாதேசாதிபதியாக இருந்த சர் தாமஸ் மெயிட்லாந்து என்பவரால் வைக்கப்பட்டது ஆகும். அவர் தனது வரவேற்பு நிகழ்வொன்றில் உள்ளூர் மச்டிஜோ (mestizo) நடன கலைஞரான லோவினாவின் மீது காதல் வயப்பட்டார். இறுதியில் குறுகிய காலம் வரை அவருடன் ஒரு இரகசிய உறவு வைத்திருந்தார்.
# இலங்கை கடற்கரைகளின் பட்டியல்

## களுத்துறை

களுத்துறை நகரமனது இலங்கையின் வணிகத் தலைநகரான கொழும்பில் இருந்து 43 கி.மீ. (27 மைல்) தூரத்தில் அமைந்துள்ளது. இது ஒரு வெப்பமண்டல காலநிலை உடைய இடமாவதோடு பனை மரங்கள் வரிசையாக காணப்படுகின்றதும் பலருடன் கூடிச் சேர்கின்ற நகரமாகவும் அமைகின்றது. இந்த இடமானது ஆட்சி காலத்தின் போது ஒரு முக்கிய மசாலா வர்த்தக மையமாகப்
பயன்படுத்தப்பட்டதோடு இன்றும் இவ் வரலாற்று இயல்பை பேணிக் காக்கின்றது. இங்குதான் உலகின் ஒரே உள்ளீடில்லாத புத்த மதக் கோயில் மற்றும் ரிச்மண்ட் கோட்டை, பண்ணை மாளிகை என்பன உள்ளன.
# இலங்கை கடற்கரைகளின் பட்டியல்

## பேருவளை

பேருவளை நகரமானது கொழும்புக்கு தெற்கே 55 கி.மீ (34 மைல்) தூரத்திலும் பண்டாரநாயக்க சர்வதேச விமான நிலையத்தில் இருந்து 92 கி.மீ (57 மைல்) தூரத்திலும் அமைந்துள்ளது.இது தென் மேற்கு கரையோர முதல் முக்கிய பலருடன் சென்று கூடும் கடற்கரை
மற்றும் இதனை கொழும்பு காலி பிரதான மோட்டார் சாலை (ஏ2), அதே போல் தெற்கு கடலோர புகையிரதம் மூலமும் அடையலாம்.இது ஒரு இலங்கையில் மிகப் பெரிய மீன்பிடி மையமும் ஆகும்.
# இலங்கை கடற்கரைகளின் பட்டியல்

## பெந்தோட்டை

பெந்தோட்டை நகரம் கொழும்புக்கு தெற்கில் 64 கி.மீ (40 மைல்) தூரத்தி அமைந்துள்ளது. இது பண்டாரநாயக்க சர்வதேச விமான நிலையத்தில் இருந்து சுமார் 101 கி.மீ (63 மைல்) தெற்காக உள்ளது.இது ஒரு உயரமான தென்னை பனை மரங்கள் ஆதிக்கம் செலுத்தி வருகின்ற பெரும்பாலும் ஒரு கிராமப்புற பகுதியியாகும்.இதனை கொழும்பு-காலி பிரதான சாலை (A2) மூலமும் அத்துடன் கொழும்பு-காலி-மாத்தறை தெற்கு புகையிரதம் மூலமும் அடையலாம்.
# இலங்கை கடற்கரைகளின் பட்டியல்

## பாசிக்குடா மற்றும் கல்குடா

கல்குடா மற்றும் பாசிக்குடா இரண்டு கடற்கரைகளும் மட்டக்களப்பின் வடக்கில் 34 கி.மீ (21 மைல்) தூரத்தில் அமைந்துள்ளது. பாசிக்குடா ஆனது ஏராளமான ஆடம்பர ஹோட்டல்கள் மற்றும் ஆழமற்ற கடற்கரை கொண்ட பரபரப்பான ஒரு சுற்றுலாத்தளம் ஆகும்.இதற்கு மாறாக, கல்குடா கடற்கரையானது உள்நாட்டுப் போர் மற்றும் 2004ல் ஏற்பட்ட சுனாமி காரணமாக பெரும்பாலும் வெறிச்சோடியே காணப்படும்.
# இலங்கை கடற்கரைகளின் பட்டியல்

## உணவாண்டுன

உணவாண்டுன நகரமானது கொழும்புக்கு தெற்கில் 140 கி.மீ (87 மைல்) தூரத்தில் அமைந்துள்ளது. இக் கடற்கரையானது சுமார் ஒரு கிலோமீட்டர் நீண்ட அரை வட்ட வடிவமானது ஆகும்.உணவாண்டுன ஆனது கடல் ஆமைளுக்காக அறியப்பட்டதாகும் .மற்றும் ஆண்டில் பல்வேறு நேரங்களில் கடற்கரையை ஒட்டி முட்டைகள் காணப்படுவது இதற்கான சுற்றுலா பயணிகளுக்கு சாட்சியாக அமைகிறது.இலங்கை மற்றும் தென்கிழக்கு ஆசியா நாடுகள் 2004 ல் இந்தியப் பெருங்கடல் சுனாமியால் கடுமையாக பாதிக்கப்பட்ட போதிலும் இந்த கடலோர சமூகம் விரைவில் மீழ்கட்டப்பட்டு, சுற்றுலா நடவடிக்கைகள் மீண்டும் தொடங்கப்பட்டன.
# இலங்கை கடற்கரைகளின் பட்டியல்

## மிரிஸ்ஸ

மிரிஸ்ஸகடற்கரையானது இலங்கையின் தென்முனைக்கு நெருக்கமாகவும் பூமத்திய ரேகையில் இருந்து சுமார் 200 கி.மீ. (120 மைல்) தூரத்திலும் அமைந்துள்ளது.இது ஒரு பிறை வடிவம் உடையதும் தனிமைப்படுத்தப்பட்டதும் ஆகும் . இது வெலிகம தென்கிழக்கில் இருந்து வெறும் 4 கி.மீ. (2.5 மைல்) தூரத்தில் இலங்கையின் தெற்கு கடற்கரையில் உள்ள ஒரு நகரம் ஆகும்.